钦定古今图书集成/方舆汇编/职方典/第1253卷 > 《请裁黄堡驿马弊书》前人
## 钦定古今图书集成/方舆汇编/职方典/第1253卷 > 《请裁黄堡驿马弊书》前人

衡山蕞尔下邑，水陆交冲，土瘠民贫，俗陋人愚，长于
奉法，而短于避祸。惟是黄堡《马驿》一事，遗害已极，被
困不堪，一路之哭，酸辛靡控。敬具陈颠末，代为请命，
惟当道大人，少加怜焉。窃照衡、湘二县，自国初以来，
各就长马上下径递，行之二百年矣，未闻所谓马驿
者。马驿之设，盖自万历末年始也。缘长民者偶触力
役之疲，当道者欲疏壅滞之虞。不知法久必弊，役久
必玩，就中稍加振刷，岂无善道而谬为更张？议将本
县霞流水驿改于湘潭之黄茅堡，以为马驿，而名之
曰“黄茅驿。”夫设驿马三十匹，内衡山议编九匹，湘潭
议编八匹。又将安仁原编霞流水驿站力工食三百
一十馀两准马十三匹，三县共三十匹。各县各当彼
此无混，驿官第取办供应而已，不为辖马也。顾马虽
三县共递，驿则湘潭地方，而驿之官吏乃属衡山，凡
两县违误者，必责偿于衡。后因安仁闪躲，接递不及，
致使上司嗔怒，责令衡山替役。令安仁止认解银，然
官价走马实不能敷，而安仁里甲亦于价外赔帮，本县虽替役，尚堪支也。至万历九年，奉文裁革，里长于
二十四两之外，毫无私帮，而马始困矣。其后安仁日
益玩视，并官银不依时解，致马户赔累告扰，当事者，
误听奸猾某某乘机贿蔽，遂将本县夏税银两与之
拨换。于是安仁代衡山解夏税，衡山代安仁走马，自
后安仁所编本驿脚马无其实，并泯其名矣。万历二
十年，《更定全书》，复派衡山加驿马三匹，而于湘潭县
反减三匹，于是衡山驿马增至二十五匹，湘潭渐减
至五匹。此日困日增，彼日逸日减，不知官长何所甚
憎，而独困此一方民也。后又奉议，将本驿马裁革六
匹，衡山存二十匹，湘潭存四匹。湘潭名虽四匹，其实
抗顽，多不赴役，而往来马递，其责尽属之“衡山矣。马
户力不支，而小民之私帮愈增。至今每马一匹，除官
价三十两之外，民间私帮增至一百二十五两，合二
十匹，其私帮银二千三百两，破家荡产，鬻妻卖子，以
偿此额外无名之役。今民困已不聊生，而马户半岁
之外尚多逃窜，又不得不责偿于小民。纵欲医眼前
疮，而百姓心头已无肉可剜矣。”细思此驿之设，于事
理之不均者四，小民之受害者四，马户之不便者三，
请得而终言之。自湘潭县八十里而至黄堡驿，又五
十里而至柘塘铺而至衡山，其属地方才三十里耳，
道路之相去可谓悬殊。今以一百三十里者出马四
匹，而三十里者出马二十匹，多寡轻重，倒置如此，其
不均者一也。衡山路当孔道，南走两广，北走荆、襄，又
有醴陵、攸县、安仁、湘潭四处小路，不时卒至，又有南
岳、祝融，游览纷㳫，诸如此类，车马络驿，靡有息肩。今
编驿马九匹，犹云本县应供耳，乃未几而责使代安
仁之十三匹，又未几而责使代湘潭之三匹。夫二县
咸蒙轸念，衡山何独重困？其不均者二也。自驿“未设
之先，两县长马径递，此往彼来，未有差等。今驿在湘
潭之地，官吏应属湘潭，即不然，亦当调停适均，毋使
偏累。自官吏属衡，而厨传之供亿，馆舍之修葺，无不
属之衡者，以两县应供之役，而捐一县之物力以徇
之，其不均者三也。既设黄堡马驿，下之接递湘潭，上
之接递衡山，马之应役，与县无”殊。今驿马裁为二十
四匹，而湘潭四匹又不用命，则驿马既不能当县马
之半矣，而县马之至于驿者，照数对递，其多寡又复
不异。矧该驿去县辽远，所遇不良，使差勒索措马等
银，数倍于县，莫敢喘息，而当道不察，犹议裁而不议
增，其不均者四也。若夫衡民之所被四害，则读之犹
可酸鼻矣！自衡山误以夏税银两更换安仁马价，今
共三百一十馀两者，才足供两马之用耳。而每岁所
赔安仁者，计马十一匹，约银一千五百九十馀两，此
害之大者一也。其代赔安仁者，犹曰“作俑于夏税之
更换耳。”乃减湘潭之三匹，以加于衡山，则不知其解
矣。当道大人曲徇一时之情，遂尔上下其手，不知衡
山官价与私帮每岁赔银四百四十两，谁作厉阶，至
今为梗。此害之大者二也。自驿马既敝，一县当三县
之役。马户以驿为阱，一遇签报，刑驱以往，如赴汤火。
复有无赖棍徒，借口重困，故相推委，编户之家，惧其
往役，宁倍加帮贴与之，而此辈所领公私马价，先已
花费，荡散其十之八九，仅以其十之一二者，祗买二
三瘦弱款段之马，抵塞过客，每至八九月，马毙囊空，
揭借无路，遂至逃窜，则县官坐令编户之家，重赔雇
募，以毕前役。一之为甚，岂可再乎？此害之大者三也。
马驿未设之先，我往彼来，上下中伙，两县各任自有
此驿，而一切供应尽归之驿。如曰“本县原编霞流水
驿之费足以充之，然”黄堡陆路之冲，十倍霞流，其所
编增诸费，皆小民额外之膏脂也。至于公馆司宇置
自衡山者，彼土之民折损盗毁，虽有看司门子，异县
之地，军民纷错，莫敢谁何。本县每年修理，一竹、一木、
一砖、一瓦，匠斲之属，咸自本县负运以往。县官岂有
神输？皆驱民之力，取民之财，筑愁筑怨，控诉无门。此
其害之大者四也。若夫马户之不便于驿者三，此亦
有足念者。黄茅堡地瘠不毛，野无茂草，山麓田畔有
草之区，湘民立界称主，非有价易，毫不敢犯。方春稼
时，豪民厉禁约曰：“衡马两足下田者，赔糓五斗，四足
下者，倍之。”或不认赔，则絷其马以为质，甚则重棍击
之，送之远方，而马没入不可返矣。刍牧孔“艰，所在为
阱，一不便也。黄堡地属湘潭，衡民越八十里而往役，
立锥之地，一椽之栖，赁土僦居，计日而酬，稍有朽毁，
立为修葺。”矧驿地原系军卫屯所，军民庞杂，嚣陵诟
谇，山薮萑蒲，寇盗充斥，往往被盗失马，不可究诘，二
不便也。马户一名，除正身答应上官外，若背包、若刍
荛、若炊爨、若往来探听，多“者八九人，少亦不下五六
人。日用酒米盐茶供给，皆运自八十里之外，一遇风
雨冰雪，连日接济，不及湘民，坐索倍价，三不便也。”原
夫设驿之始，固曰“裁不急之水驿，而改设于衡、湘之
间，庶几以驿供官，而取驿役之费供马，以佐二县之
不逮。”岂不谓官民长利，无逾于此？顾行之数年，便成
沮格，行之十馀年，而衡民大困。至今竟二十馀年，而衡民无不啮指蹙额，咨嗟太息，若不能以须臾矣。夫
昔年以两县长马径递，至二百年而始敝，则其法之
可行断可知也。今马驿之设，不三十年，而数变数困，
以至于败坏，则其法之当罢断可知也。今日衡山之
事，编户与马户重困，民力与马力俱尽不止，昔“人所
称东野之御”，设今不改，日甚一日，不至驱衡山之民
而逃窜流移不已也。兹若不废马驿，而官民胥便，则
当酌于事理之公平，庶通变而可久。请于驿马仍照
初设三十匹之旧，而议衡、湘二县各出十五匹，衡山
之十五匹隶之驿官。凡由衡山而下者，驿官以衡山
之驿马接递之，其自湘潭而上者无与焉。湘潭之十
五匹，隶之堡官，凡由湘潭而上者，堡官以湘潭之驿
马接递之；其自衡山而下者无与焉。各县各马，各县
各递，以省长马径递之劳。至于供应下程，仍照旧例
付之驿官。窃以为均两县之差，而甦公私之困，无逾
此者。万一湘潭以近例多寡为辞，则请有以折之。夫
此驿未设之先，“衡山之马径递湘潭矣，湘潭之马独
不径递衡山乎？其径递衡山也，亦有他县为之协济
者乎？共食王土，共服王事，偷逸二十馀年，以偏累衡
山，人穷反本，尚安所借口也？如其坚持不下，请仍复
国初以来二百年之旧，令二县各以长马径递。”盖计
程一百七十里，非有甚远夫役可行，马匹尤其可行，
“何易于人而难于畜也。”矧以三十年重困之新法，而
较二百年久安之旧法，其因革之势既已较然，即以
新法调停，而使两县之聚讼议论之不决，则莫若使
之各照旧额，一彼一此，不复相牵，庶可服二县之心，
杜偏执之口，而息衡山之困也。至于驿官，原管支应，
而不管马匹，矧数年以来，差使鞭笞“棰楚，无管马之
名，而被管马之害。今马各撤回，可以全民，亦可以全
官，而差使逼勒之害亦少息乎？若夫安仁银两，原系
协济本县霞流水驿者，似当仍归衡山，以济马驿之
冲疲，而帮马驿之供应”，似亦公平之论。倘湘潭以争
帮为辞，则马驿未设之前，原无所谓私帮者，既各复
旧，则协济非湘潭之所得与明矣。某目击桑梓之困，
熟悉马驿之害，忧徒激衷，爱不能助。谨条陈颠末，代
为本县父老子弟控诉于大人之前，伏乞详览。